శ్రీకాకుళం
సంబంధిత ఇతర వ్యాసాలకోసం శ్రీకాకుళం (అయోమయ నివృత్తి) పేజీ చూడండి.
శ్రీకాకుళం ("Srikakulam") ఆంధ్ర ప్రదేశ్ రాష్ట్రంలో ఒక నగరం మరియు శ్రీకాకుళం జిల్లా కేంద్రము. ఇదే పేరుతో శాసనసభ నియోజకవర్గము, పార్లమెంట్ నియోజకవర్గము ఉన్నాయి. ఈ పట్టణం నాగావళి నది ఒడ్డున నది కిరువైపుల విస్తరించి ఉంది. ఈ నగరాన్ని బలరాముడు కనుగొన్నట్టు భావిస్తారు.
ఫైలిన్ తుఫాను
'ఫైలిన్' తుఫానువల్ల దక్షిణ ఒడిసాకు ఆనుకుని శ్రీకాకుళం జిల్లాలో ఉన్న 180 కిలోమీటర్ల పొడవైన తీరానికి తీవ్ర ముప్పు పొంచి ఉందని నిపుణులు చెబుతున్నారు. 15 ఏళ్ల క్రితం ఉత్తర కోస్తా తీరాన్ని తుఫాను తాకినప్పుడు శ్రీకాకుళం జిల్లాలోని ఉద్దానం ప్రాంతం బాగా దెబ్బతింది. అప్పటి నష్టం నుంచి రైతులు ఇప్పటికీ పూర్తిగా కోలుకోలేదు. ఫైలిన్ తుఫాను కళింగపట్నం, పారాదీప్ మధ్య తీరం దాటుతుందని వాతావరణ శాఖ అంచనా వేస్తున్నప్పటికీ సముద్ర తీరానికి సమీపిస్తున్న కొద్దీ వాయవ్యంగా పయనిస్తుందని అంచనా.